Özün bil
Bu dövr, əmi can, tərsinə dövrandır, özün bil; 
Təqdiri-qəza sanma ki, asandır, özün bil.

Cəm oldu bütün mollanümalar hamı xoşnud; 
Hər nə Bakıda, Gəncədə olmuş ola mövcud; 
İstərlər hamı etməyə bir az səni məhdud; 
Bəzi götürüb balta, çomaq, bəzisi behbud. 
Zənn etmə ki, bu şəhrdə ehsandır, özün bil; 
Yox, yox, Baba can, qətlinə fərmandır, özün bil.

Əvvəlcə sənə söyləmiş idim kəlamı, 
Yazma bu qədər jurnalına xəlqi-əvamı, 
Bu mollaları jurnala yazmaq da rəvamı? 
Olmaz ki, itə mollaların şöhrəti, namı, 
Molla kişi, sövdagəri-rizvandır, özün bil; 
Oldur ki, xəlayiq sənə düşmandır, özün bil.

Jurnalda yazarsan nə ki var mollada nöqsan; 
Ay molla, nə var, əyri otur, düz danış hər an. 
Sövdagəri-qüman eləyibmiş səni Quran; 
Oldur ki, gəlib qeyzə bütün sakini-Salyan. 
Hər guşədə bir şurişi-tuğyandır, özün bil; 
Yazma daha molla sözünü, qandır, özün bil.

Şeirlər